ພະແນກນິຕິກຳ
ພະແນກນິຕິກຳ.
+ ພາລະບົດບາດຂອງ ພະແນກນິຕິກຳ
ພະແນກນິຕິກຳແມ່ນພະແນກໜື່ງ ທີ່ນອນໃນກົງຈັກຊ່ວຍວຽກຂອງກົມພາສີມີພາລະບົດບາດເປັນເສນາທິການ ໃຫ້ ຫົວ ໜ້າກົມພາສີ ໃນການຄົ້ນຄວ້າ, ຮ່າງລະບຽບກົດໝາຍ, ຂໍ້ກຳ ນົດ, ບົດແນະນຳ, ລະບຽບການຕ່າງ ນຳສະເໜີຕໍ່ກົມພາສີ ເພື່ອພິຈາລະນາ, ກວດກາ-ກວດການ ການປະຕິບັດລະບຽບກົດໝາຍ ໃນຂົງເຂດວຽກງານພາສີກວດກາຄືນການສະສາງ ຄະດີທາງພາສີ, ຄົ້ນຄວ້າ ພິຈາລະນາແກ້ໄຂການສະເໜີຄືນກ່ຽວກັບການແຈ້ງພາສີ, ໄລລ່ຽງການສົ່ງຄືນເງິນຄ່າພາສີແລະ ພັນທະອື່ນໆໂຄສະນາເຜີຍແຜ່ບັນດາລະບຽບການພາສີ ໃຫ້ສັງຄົມຮັບຊາບຢ່າງທົ່ວເຖິງພະແນກນິຕິກຳປະກອບມີ 04 ໜ່ວຍງານຄື :
+ ໜ່ວຍງານຄົ້ນຄວ້າ, ສັງລວມ, ໂຄສະນານິຄິກຳທາງພາສີ.
+ ໜ່ວຍງານຄຸ້ມຄອງ ການປະຕິບັດຄະດີທາງພາສີ.
+ ໜ່ວຍງານຄຸ້ມຄອງ ການໄລ່ລຽງສົ່ງຄືນຄ່າພາສີ ແລະພັນທະອື່ນໆ.
+ ໜ່ວຍງານກວດກາ-ກວດການ ການປະຕິບັດລະບຽບກົດໝາຍ.
+ ໜ້າທີ່ພະແນກນິຕິກຳ
- ຄົ້ນຄວ້າສ້າງແຜນປັບປຸງຍຸດທະສາດ, ນະໂຍບາຍລະບຽບກົດໝາຍກ່ຽວກັບພາສີ ແລະແຜນການພັດທະນາວຽກງານ ພາສີເພື່ອນຳສະເໜີຫົວໜ້າກົມພາສີ ພິຈາລະນາ.
- ຈັດຕັ້ງຜັນຂະຫຍາຍ, ໂຄສະນາເຜີຍແຜ່ກົດໝາຍ, ມະຕິຄຳສັ່ງ ແລະນະໂຍບາຍຕ່າງໆ ກ່ຽວກັບວຽກງານພາສີ.
- ຄຸ້ມຄອງ, ກວດກາ, ຕິດຕາມ, ສະຫຼຸບສັງລວມການສະສາງຄະດີທາງພາສີ ໃນຂອບເຂດທົ່ວປະເທດ.
- ປະກອບສຳນວນຄະດີທາງພາສີ ຢືນຕໍ່ໄອຍະການ ຫຼື ສານ.
- ເຂົ້າຮ່ວມໃນການດຳເນີນຄະດີ ທີ່ມີສ່ວນພົວພັນກ່ຽວກັບວຽກງານພາສີຢູ່ສານໃນຂັ້ນຕ່າງໆຕາມການ ເຊີນຂອງພາກສ່ວນ ກ່ຽວຂ້ອງ.
- ຄົ້ນຄວ້າ, ພິຈາລະນາແກ້ໄຂຄຳສະເໜີ ແລະໃຫ້ຄຳຕອບຕໍ່ຜູ້ແຈ້ງພາສີຕາມລະບຽບກົດໝາຍ.
- ຄົ້ນຄວ້າ, ພິຈາລະນາໄລລ່ຽງການສົ່ງຄືນ ເງິນຄ່າພາສີ ແລະພັນທະອື່ນໆ ຕາມທີ່ກຳນົດໄວ້ໃນມາດຕາ 12, 13ຂອງ ດຳລັດຂອງນາຍົກລັດຖະ ມົນຕີ ສະບັບເລກທີ່ 362/ນຍ, ລົງວັນທີ່ 19.10.2007.
- ຕິດຕາມ, ກວດກາກວດການ ບັນດາພະແນກການອ້ອມຂ້າງກົມພາສີ, ບັນດາພາສີປະຈຳເຂດ, ດ່ານພາສີຊາຍແດນ, ໜ່ວຍກວດກາພາສີເຄື່ອນທີ ແລະປ້ອມພາສີ ກ່ຽວກັບການຈັດຕັ້ງປະຕິບັດລະບຽບກົດໝາຍພາສີ.
- ປະສານສົມທົບກັບພະແນກການຕ່າງໆ ອ້ອມຂ້າງກົມພາສີ ໃນການປະຕິບັດໜ້າທີ່ຂອງຕົນໃຫ້ມີຜົນສຳເລັດ.
- ຄຸ້ມຄອງ, ຕິດຕາມ, ກວດກາການນຳໃຊ້ເຕັກໂນໂລຢີຂໍ້ມູນຂ່າວສານ ແລະຫັນເປັນທັນສະໄໝ ໃນການບໍລິຫານວຽກງານ ຂອງພະແນກ.
- ເຂົ້າຮ່ວມປະຊຸມ, ສຳມະນາ, ຢູ່ພາຍໃນ ແລະຕ່າງປະເທດກ່ຽວກັບການສ້າງ, ປັບປຸງລະບຽບນິຕິກຳພາສີ, ການແກ້ໄຂ ສະສາງຄະດີ ແລະແກ້ໄຂຄຳສະເໜີຄືນຂອງຜູ້ແຈ້ງພາສີ,
- ສະຫຼຸບລາຍງານການເຄື່ອນໄຫວວຽກງານຂອງພະແນກ ປະຈຳອາທິດ, ເດືອນ, ງວດ,ປີ,
- ສະເໜີຍ້ອງຍໍຊົມເຊີຍ, ປະຕິບັດວິໄນ, ຄຸ້ມຄອງ, ກວດກາ-ກວດການ ໃນການປະຕິບັດໜ້າທີ່ວຽກງານຂອງພະແນກພາຍ ໃນພະແນກ.
-ປະຕິບັດໜ້າທີ່ອື່ນໆຕາມການມອບໝາຍຈາກຫົວໜ້າກົມພາສີ
+ຂອບເຂດສິດ
-ສະເໜີປັບປຸງກົດໝາຍພາສີ ແລະ ລະບຽບການອື່ນໆ ທີ່ເຫັນວ່າບໍ່ສອດຄ່ອງກັບສະພາບການຈັດຕັ້ງປະຕິບັດວຽກງານໃນ
ແຕ່ລະໄລຍະ ຕໍ່ຫົວໜ້າກົມພາສີເພື່ອພິຈາລະນາ.
-ປະກອບຄຳເຫັນ, ຕົກລົງບັນຫາຕ່າງໆ ແລະເຊັນຢັ້ງຢືນຄວາມໂກຕ້ອງຂອງບັນດາເອກະສານ ຕາມການມອບໝາຍ ໂດຍ ສອດຄ່ອງກັບລະບຽບກົດໝາຍ.
-ຄຸ້ມຄອງ, ນຳໃຊ້ ແລະບຳລຸງຮັກສາພາຫະນະ, ວັດຖຸອຸປະກອນ ແລະເຄື່ອງມືເຂົ້າໃນວຽກງານຂອງພະແນກ.
-ສະເໜີແຜນບຳລຸງ, ກໍ່ສ້າງ, ຈັດວາງ, ແຕ່ງຕັ້ງ, ຍົກຍ້າຍ, ຊັບໝູນວຽນພະນັກງານພາຍໃນພະແນກ.
-ປະຕິບັດສິດອື່ນໆ ຕາມການມອບໝາຍ ຈາກກົມພາສີ.